khistorydata/jeongjo-sjw-relations huggingface dataset:
정조 4년
庚子十二月十三日申時。上御誠正閣。右承旨入侍時。右承旨徐有防。假注書姜彙鈺。記事官金廷龍李集斗。以次進伏訖。上命書傳敎曰。以有旨促召。又因疏批促來。而迄今幾日。杳無動靜。分義道理。豈容迺爾。此重臣目下情事。雖難離捨於從宦。旣有將來之命。又在茇舍之地。則將母上京。元非不可强之事。然而猶且逡巡者。以公以私。殆無所遽。況因此而兼管閣務。近多抛置。苟簡之事。不一其端。揆以事體。寧不寒心。奎章閣提學金鍾秀。姑先從重推考。自政院。另加嚴飭。使之斯速上來。近於此重臣。曲加體諒。兼存絜矩之義。已多寬暇。則到今更以何說爲辭。然又不出。無幾慢命乎。竝以此意知悉。出榻敎又命書傳敎曰。柑製當前。而貢果封進狀啓又到。在外文任許遞。政官待明朝牌招開政。出榻敎又命書傳敎曰。注書金載瓚。口傳付軍職。待明朝牌招。出榻敎上命集斗。讀奏日記。集斗讀奏訖。上命退。諸臣以次退出。
정조 4년
行都承旨徐浩修坐。左承旨李亨逵坐直。右承旨徐有防坐。左副承旨李亨元坐直。右副承旨金宇鎭坐。同副承旨鄭志儉坐。注書金載贊仕一員未差。假注書姜彙鈺仕直。事變假注書徐美修仕。
정조 4년
李亨逵。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。停。
정조 4년
傳于徐浩修曰。右副承旨入侍。
정조 4년
李亨元啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 4년
傳于李亨逵曰。禮房承旨馳詣宗廟景慕宮。奉審摘奸以來。
정조 4년
以校理金履正牌不進罷職傳旨。傳于徐有防曰。只推。
정조 4년
李亨元。以弘文館言啓曰。校理金履正。旣有只推之命。卽爲牌招察任。何如。傳曰。允。
정조 4년
有政。吏批。判書李衍祥進。參判鄭民始進。參議鄭志儉進。行都承旨徐浩修進。李性源爲弘文提學。李衡弼爲司䆃主簿。全道郁爲內資主簿。南溟學爲平澤縣監。東學訓導單李信默。承文正字單申完。
정조 4년
兵批。判書李性源進。參判洪良浩替直。參議朴師崙入直。參知李象靖在外未肅拜。右承旨徐有防進。金孝大爲知事。黃命耇爲忠翊將。鄭光憲爲珍島監牧官。同知單朴泰俊。副司直柳義養。
정조 4년
徐有防啓曰。兵曹判書李性源。旣在闕中。新除弘文提學。不爲肅謝。直爲出去。事甚未安。推考警責。何如。傳曰。允。仍卽牌招察任。
정조 4년
傳于徐浩修曰。在外承旨許遞。前望單子入之。
정조 4년
傳于徐浩修曰。承旨房仍。
정조 4년
李亨逵。以兵曹言啓曰。新除授洪忠水虞候朴瀅老父。今年七十八歲。揆以法例。不當離捨冒赴。呈狀乞遞。虞候親年七十五歲以上者。許遞其任。已有定式。依例改差。何如。傳曰。允。
정조 4년
李亨元。以漢城府言啓曰。沿江伐氷之處。臣連爲探察。則今番氷役。別無大段弊端。而西部新水鐵里契氷丁當納。爲一百四十餘馱。而只納略干馱後。氷所書員郭昌禧爲名漢。與內所監捧員役輩。私相符同。虛出尺文。以盡捧樣欺瞞內外紫門官員。偸食馱價。莫重御供之氷。奸濫吏輩之居間幻弄。萬萬痛駭。當書員移送秋曹。嚴刑照律。該監官員之不能覺察。難免其責。拿問處之。何如。傳曰。允。若有國綱。申飭之下。焉敢若此。該吏依草記爲先嚴刑取招以聞。此亦非民事乎。嚴飭該曹。除尋常各別嚴刑。該官員不可拿問而止。爲先汰去。卿之近來草記。不負飭勵之意。殊可嘉也。
정조 4년
司諫沈命德。應敎朴天衡。掌令金光岳朴聖泰。持平鄭益祚。獻納安廷鉉。校理朴天行。副校理趙鼎鎭柳孟養。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟命王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。
정조 4년
司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。措辭見上答兩司曰。不允。第六件七件事。亟停勿煩。持平鄭益祚啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請南海縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第五件六件事。亟停勿煩。司諫沈命德啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請前判書李溎。亟施島配之典。噫嘻痛矣。具庠之罪。可勝誅哉。千罪萬惡之布在人耳目者。於渠猶屬薄物細故。師翰興老諸賊。萬古所無之凶逆。而其主張凶論。作爲窩窟。卽具庠是也。闔闢譸張。誑惑誘脅之狀。姑且勿論。就其眞贓之現露者言之。其許多窮凶叵測之說。有不忍泚筆。而其曰舅甥熟講。其曰吾輩秉執云者。於渠斷案也。噫。投進凶章者諸賊。而所以慫慂者庠也。謀爲凶論者諸賊。而所以釀出者庠也。諸賊伏法之後。庠之獨逭。已乖王章。而薄竄未幾。遽遞蒙宥釋之典。人心日益狃安。國論日益委靡。識者之憂。已不勝言。而伏況我聖上所守之義理。可以卓冠百王。昭垂千載。而此輩乃敢角立而亂言。以爲眩惑之計。苟不能拔本塞源。以杜凶孼之萌。則將無以闡義理而嚴隄防。國不得爲國。人不得爲人。請具庠。設鞫嚴問。依律處斷。趙宗鉉。頃年鞫獄。緊出於壽賢之招。渠以朝紳。潛通北寺。締結逆豎。追逐不逞之徒。參聞叵測之論。不言可知。揆以邦憲。不可容貸。而只以逆豎之身故。無與對質。不加究覈。遽然全釋。此實失刑之大者。而廢錮未久。收敍如初。飄纓仕路。偃處城闉。自同無故之人。隄防由是而不嚴。輿憤由是而益激。請趙宗鉉。亟施絶島定配之典。措辭見上答院曰。不允。第九件第十件事。亟停勿煩。
정조 4년
領府事鄭弘淳箚曰。伏以臣於比日。患感呻吟。而猶能强作行動。昨今以來。轉復添劇。頑痰爲祟。表裏交攻。項背牽疼。便同籧篨。冒口痞隔。食飮全廢。加以虛汗不止。眩瞀忒甚。委身涔涔。轉動無望。明日。是日次問候。而自念氣力。雖無進參之勢。罪重闕禮。欲被譴何。玆不得不冒昧陳籲。伏乞聖慈。俯垂鑑諒。亟命變通臣藥院之任。以存格例。仍降威罰。勘臣瀆撓之罪。以警群僚。不勝幸甚。答曰。省箚具悉卿懇。美疴殊極悶慮。未參候班。何庸辭爲。卿其安心勿辭。益加愼攝焉。此批答。遣史官傳諭于鄭領府事。
정조 4년
庚子十二月十四日。兼春秋朴行淳。義禁府啓目。因平安監司鄭尙淳狀啓。碧團前察訪朴尙采。還上反作事。刑推得情。何如。啓。傳曰。除刑推以本律勘處。放送後草記爲良如敎。
정조 4년
庚子十二月十四日巳時。上御誠正閣。奉審承旨入侍時。右承旨徐有防。假注書姜彙鈺。記事官金廷龍李集斗。以次進伏訖。上曰。吏曹參判入侍。出榻敎賤臣承命出。分付。上命集斗曰。所修冊子。專意修整以入也。仍命退。諸臣以次退出。
정조 4년
庚子十二月十四日午時。上御誠正閣。右副承旨入侍時。右副承旨金宇鎭。記事官金載瓚金廷龍李集斗。以次進伏訖。上曰。同副承旨望筒出給。仍卽牌招。都承旨入侍。都承旨徐浩修進伏。上曰。內閣儲書時擧行事。自內已爲分付。卿亦親審擧行。可也。命退。承史以次出。
정조 4년
庚子十二月十四日未時。上御誠正閣。右承旨入侍時。右承旨徐有防。假注書姜彙鈺。編修官文采五。記事官金廷龍。以次進伏訖。上曰。同副承旨入侍。出榻敎賤臣承命。而與同副承旨鄭志儉。偕入進伏。上曰。都承旨入侍。賤臣承命而出。與都承旨徐浩修。偕入進伏。上曰。坐直承旨誰也。浩修曰。李亨逵李亨元矣。上命退。諸臣以次退出。
정조 4년
庚子十二月十四日申時。上御誠正閣。左承旨入侍時。左承旨李亨逵。假注書姜彙鈺。記事官洪光一金廷龍。以次進伏訖。上曰。丙申年八月日記持入。賤臣承命而出。持八月日記。還入進伏。上命讀奏啓覆文案。亨逵讀奏訖。上命書傳敎曰。向因前刑判筵奏。諸道殺獄之未完決者。有錄啓或疎放之命。而又令歲前修啓者。蓋欲毋致滯囚。而不踰此歲也。關西狀本首到。外此諸道。亦當鱗次登聞。見今判堂有實恙。雖難供劇。文書覆啓。本非不可强之事。續聞辭單。連日呼望云。若此則覆啓無人。是豈當初飭敎之意乎。刑曹判書李福源呈辭。諸道獄案畢到間。切勿呼望。使之着意獻讞。出榻敎上曰。丙申年四月日記持入。賤臣承命而出。持四月日記。還入進伏。上曰。近年科場之亂雜。何如。亨逵曰。自是隨從輩混入之致也。上曰。易於傷人。甚是悶慮處也。崇政殿則尤易於傷人矣。亨逵曰。然矣。上命亨逵曰。近來堂后日記。專沒詳備。且多稽忽。須看檢申飭也。更命賤臣曰。冬夜正長。雖供職時。可以修整。無論在職與遞職。筵說日記。必於數日內修入也。仍命退。諸臣以次退出。
정조 4년
行都承旨徐浩修坐。左承旨李亨逵坐。右承旨徐有防坐。左副承旨李亨元坐直。右副承旨金宇鎭坐直。同副承旨鄭志儉坐。注書金載瓚仕一員未差。假注書姜彙鈺仕直。事變假注書徐美修仕。
정조 4년
藥房提調金華鎭。副提調徐浩修啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等。不任區區伏慮。敢來問安。竝此仰稟。答曰。知道。慈殿慈宮氣候一樣。待後日次入侍。宜矣。
정조 4년
傳于徐浩修曰。吏兵房承旨。持褒貶啓本入侍。諸承旨同爲入侍。
정조 4년
傳于李亨元曰。日寒如此。禁府時囚。今日開坐。
정조 4년
傳于李亨元曰。校理前望單子入之。
정조 4년
校理前望單子入之。李敬一落點。
정조 4년
徐浩修。以奎章閣言啓曰。本閣今庚子秋冬等褒貶及率屬校書館褒貶。以堂上不備。不得磨勘以入之意。敢啓。傳曰。知道。
정조 4년
又以禮曹言啓曰。本曹今秋冬等褒貶時。成均館司成徐秉德。學諭白處玄。稱以在外未肅拜。不爲參謁。事體未安。以其本館褒貶不爲之故。雖不得等第。不可置之。令吏曹。中考施行。何如。傳曰。允。
정조 4년
又以禮曹言啓曰。社稷署各陵殿園墓景慕宮本曹郞廳。四學童蒙敎官。奉常寺東西氷庫典牲署通禮院禮賓寺觀象監內醫院司譯院惠民署圖畫署官員等。今秋冬等褒貶等第以入。而宗廟署東南關王廟弘文館藝文館春秋館承文院成均掌樂院東西活人署典醫監等褒貶。各其司都提調提調堂上有故。不得一時磨勘之意。敢啓。傳曰。知道。
정조 4년
李亨逵。以宣惠廳郞廳。以都提調意啓曰。本廳郞廳等今庚子秋冬等褒貶等第。磨勘以入之意。敢啓。傳曰。知道。
정조 4년
又以訓鍊都監從事官。以都提調意啓曰。都監從事官禁松參軍及諸將官等。今庚子年秋冬等褒貶。當爲等第。而都提調臣徐命善。大將臣具善復。俱有身病。限內不得磨勘之意。敢啓。傳曰。知道。
정조 4년
又以濬川司郞廳。以都提調意啓曰。本司都廳及郞廳。今秋冬等褒貶。當爲等第。而公事提調臣具善復。身病未差。限內不得磨勘之意。敢啓。傳曰。知道。
정조 4년
李亨元。以義禁府言啓曰。因漢城府啓辭。紫門監官員拿問處之事。允下矣。紫門監官員張彦績尹履𥛚等。今方待命。卽爲拿囚之意。敢啓。傳曰。知道。
정조 4년
又以義禁府言啓曰。洪忠監司洪秉纘狀啓據。刑曹粘目內。平澤前縣監金斗烈。移本府處之事。允下矣。金斗烈。時在任所云。依例發遣府羅將。拿來。何如。傳曰。允。
정조 4년
又以義禁府言啓曰。時囚罪人朴尙采原情公事判付內。以本律勘處。放送後草記事。命下矣。朴尙采段。平安監司鄭尙淳狀啓內。還上作反。何等重大。而乙未丙申兩年還折米二百五十三石零。以未捧爲已捧。以爲彌縫之計者。事之痛駭。莫此爲甚。留穀中折米十一石零。稱以加給取耗。私自取用。究厥所爲。尤極痛駭。罪取考律文。則續大典倉庫條有曰。還上虛錄守令。徒三年定配。又五年禁錮。大明律監守自盜條有曰。凡監臨主守。自盜倉庫錢糧等物。一貫以下。杖八十。一貫以上至二貫五百文。杖九十。名例有曰。二罪俱發。以重者論。大典推斷條有曰。犯私罪。杖一百以上之罪。告身盡行追奪云矣。朴尙采。從重論。告身盡行追奪。又五年禁錮。黃海道黃州牧敬天驛徒三年定配。而以狀啓內辭意。具罪目。依例發遣府書吏。押送配所。何如。傳曰。允。如有功議。各減一等。
정조 4년
又以義禁府言啓曰。時囚罪人洪致履。告身盡行追奪。徒三年定配。又五年禁錮事。照律公事判付內。依允啓下矣。洪致復。告身盡行追奪。又五年禁錮。黃海道金川郡興義驛徒三年定配。而以議啓內辭意。具罪目。依例發遣府羅將。押送配所。何如。傳曰。允。
정조 4년
又以義禁府言啓曰。恃寨前僉使韓興信。以還上虛錄事。移本府處之事。允下。而時在平安道義州地。故拿來羅將發送矣。旣接平安監司鄭尙淳牒呈。則韓興信以灣上軍官。今番謝恩使赴燕時入去云。待還渡江。發遣府羅將。拿來。何如。傳曰。允。
정조 4년
鄭志儉。以二所巡廳言啓曰。去夜初更量。犯夜人別監安重顯執捉。而依更數決棍之意。敢啓。傳曰。知道。
정조 4년
司諫沈命德。應敎朴天衡。掌令金光岳朴聖泰。持平鄭益祚。獻納安廷玹。校理朴天行。副校理趙鼎鎭柳孟養。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中道付處。措辭見上答三司曰。不允。
정조 4년
司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。旣施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。
정조 4년
掌令金光岳啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請南海縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍命王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第五件六件事。亟停勿煩。
정조 4년
獻納安廷玹啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請前判書李溎。亟施島配之典。請具庠。設鞫嚴問。依律處斷。請趙宗鉉。亟施絶島定配之典。措辭見上答府曰。不允。第九件十六件事。亟停勿煩。
정조 4년
兵曹判書李性源疏曰。伏以臣猥以無似。濫叨匪據。三數當政。瘡疣百出。前後誨責之下。雖不敢引義辭巽。而滿心惶愧。若無所容。況今大政當前。依樣無望。僨誤之誅。足以待。忽於此際。又伏奉除旨。以臣爲弘文館提學者。臣誠惝怳震越。益不知所以措躬也。夫天下百事。皆或可以勉强而能推。無文者。不可强以文也。東隣之醜。不能效西子之顰。儁賁之力。不足任千匀之重。雖欲强之。無奈何耳。念臣少日剽獵。只資科臼之用。中歲荒嬉。都忘童習之舊。文章閫奧。初未窺班。書礼尋常。亦或腐毫。又自近年以還。職務之所極重。病之所侵。尋文字一事。便屬度外。自視空空。直一沒字之碑耳。家世舊緖。已分荒墜。同朝見稍。不出下中。以此伎倆。以此聲望。欲使之屬文苑之列。操詞之命之筆。潤色鴻藻。賁飾王獻。豈不辱聖主之簡。羞當世之士哉。且令貢果已到。科試在卽。夫明鏡然後能照。衡平然後能稱。臣旣不文。安能考人之文乎。噫。如臣不肖。受恩無節。年除月遷。東夔西攬。戎柄文權。竝華一身。夙宵憂恐。如集于木。今又可以淸華之任。益而滿盈之災僥濫之愧。顚沛之懼。猶屬身私事。在淸朝愼惜綜核之政。決不宜若是其太驟太偏也。左右揣量。承膺無路。昨違嚴召。冒陳衷懇。伏乞聖上。俯垂隣察。削臣新授提學之任。亟賜鐫免。以重名器。以安微分。不勝大願。答曰。省疏具悉。卿其勿辭行公。
정조 4년
庚子十二月十五日。兼春秋朴行淳。義禁府啓目。因洪忠兵使申大謙狀啓。海美前營將朴宗郁。以習操時多有駭妄之擧。拿處。何如啓。傳曰。兩造之說。各自不同。囚供則頗有條理。閫啓則全沒事實。不知其孰是孰非是隱則。卿府之直請議處者。欲倣何律而照勘是乙喩。其在重讞獄之道。太欠綜密。卿等推考。欲覈實情。不可不一問於該閫帥處。前兵使申大謙。拿問處之爲旀。隆寒挽近所無。輕囚疎放之日。有難許久滯囚。此囚乙良。姑爲保放。以待決末爲良如敎。
정조 4년
刑曹啓目。氷所書員郭昌禧。庫直鄭晩得。幻弄氷丁罪。捧供以聞啓。傳曰。日寒若此。竝只依本律卽爲勘處。今日內放送爲良如敎。
정조 4년
庚子十二月十五日辰時。上御誠正閣。右承旨入侍時。右承旨徐有防。假注書姜彙鈺。記事官洪光一金廷龍。以次進伏訖。上命書傳敎曰。文侍從軍銜人褒貶磨勘時。不參人員。原在外外。禁推。出榻敎仍命退。諸臣以次退出。
정조 4년
庚子十二月十五日辰時。上御誠正閣。吏兵房承旨持殿最。諸承旨同爲入侍時。都承旨徐浩修。左承旨李亨逵。右承旨徐有防。左副承旨李亨元。右副承旨金宇鎭。同副承旨鄭志儉。注書金載瓚。假注書姜彙鈺。記事官金廷龍李集斗。以次進伏訖。上曰。吏兵房承旨。與諸承旨。分左右進前。浩修等進伏。以次讀奏啓本。注書金載瓚居上。而其等題曰。記注頗詳。上曰。不飭吏隷。稽修日記。點下。奉常寺直長李之珩居中。而其貶目曰。籍民有謗。上命點下。京畿道啓本讀奏訖。上曰。一褒一貶。各當其人。可謂善於褒貶矣。平安道啓本中。渭原郡守李格貶目曰。謗豈盡信。政宜益勉。寧遠郡守尹範勳貶目曰。何妨手生。可喜慈詳。祥原郡守具綜貶目曰。大體旣善。輕率宜警。而竝居中。上曰。此輩則與他人自別。在渠道理。尤當恪勤奉公。今其爲治。乃反如是。竝點下。黃海道載寧郡守李昌會居中。而其貶目曰。醇謹是取。聰察盍勉。上曰。治績可知。仍命點下。洪忠道啓本中。陰城縣監洪若浩貶目曰。譽在本道。謗由邑子。而居中。上命點下。木川縣監元重擧貶目曰。懲逋足尙。引滿宜警。而居中。上命點下。慶尙道啓本中。慈仁縣監權應奎居中。而其貶目曰。志在政擧。戒忽家近。上曰。其所爲人。自來不似。仍命點下。泗川縣監金弘運居上。而其等題曰。言病宜恕。播頌已多。上曰。觀其題目。殊無居上之意。仍命點下。平安兵營啓本中。車嶺僉使朴文漢居中。而貶目曰。非無勤幹。其奈不愼。上命點下。統營啓本中。彌助項僉使朴興世居中。而貶目曰。胡不如始。宜勉其終。上命點下。開雲浦萬戶崔仁得居上。而等題曰。前有受警。近無顯疵。上命點下。啓本讀奏訖。上命書傳敎曰。日寒如此。禁府時囚。當日開坐。出榻敎浩修啓曰。卽伏見禮曹所屬奉常寺官員等今秋冬等褒貶啓本。則直長李之珩題目。宜置下考。而置諸中考。致勤點下。殊無嚴明殿最之意。該寺提調鄭元始。推考警責。何如。上曰。依爲之。出擧條又啓曰。卽伏見平安監司鄭尙淳。黃海監司趙尙鎭。洪忠監司洪秉纘。慶尙監司趙時俊。今秋冬等褒貶啓本。則渭原郡守李格。寧遠郡守尹範勳。祥原郡守具綜。載寧郡守李昌會。陰城縣監洪若浩。木川縣監元重擧。慈仁縣監權應奎等題目。宜置下考。而置諸中考。泗川縣監金弘運題目。宜置中考。而置諸上考。致勤點下。殊無嚴明殿最之意。竝推考警責。何如。上曰。依爲之。出擧條又啓曰。卽伏見全羅監司徐有隣今秋冬等褒貶啓本。則守令察訪。無一人居下。殊無嚴明殿最之意。推考警責。何如。上曰。依爲之。出擧條又啓曰。卽伏見全羅監司徐有隣濟州三邑守令今秋冬等褒貶啓本。則無一人居下。殊無嚴明殿最之意。該州牧使金永緩。推考警責。何如。上曰。依爲之。出擧條亨逵啓曰。卽伏見平安兵使李漢昌。統制使徐有大。今秋冬等褒貶啓本。則車嶺僉使朴文漢。彌助項僉使朴興世題目。宜置下考。而置諸中考。開雲浦萬戶崔仁得題目。宜置中考。而置諸上考。致勤點下。殊無嚴明殿最之意。竝推考警責。何如。上曰。依爲之。出擧條又啓曰。卽伏見北兵使具明謙。黃海兵使梁世絢。全羅左水使李文爀。慶尙左水使金海柱。黃海水使田文顯。今秋冬等褒貶啓本。則邊將無一人居下。殊無嚴明殿最之意。竝推考警責。何如。上曰。依爲之。出擧條仍命曰。再明日童蒙敎官。當爲入侍。童蒙之稍解文字者。使之率入。命退。諸臣以次退出。
정조 4년
庚子十二月十五日初更三點。上御誠正閣。右副承旨入侍時。右副承旨金宇鎭。假注書姜彙鈺。記事官金廷龍李集斗。以次進伏訖。上曰。玉堂上下番。誰爲入直。知入。賤臣。承命出去。問知後還奏曰。玉堂上下番。趙鼎鎭李敬一云矣。上曰。禁府公事入來與否。知入。吏兵曹中下等題目。抄出草持入。賤臣承命出去。問于政院後。持題目草還奏曰。禁府公事則入來。故已呼司謁入之云矣。上曰。吏兵批。今都政瓜滿守令幾人。令守廳承旨知入。賤臣承命出。分付。宇鎭讀奏禁府公事。上命判付。仍命賤臣曰。此公事出給。分付禁府。草記促入也。賤臣承命出。分付。上命退。諸臣以次退出。
정조 4년
行都承旨徐浩修坐。左承旨李亨逵坐。右承旨徐有防坐。左副承旨李亨元坐。右副承旨金宇鎭坐直。同副承旨鄭志儉坐直。注書金載瓚仕一員未差。假注書趙興鎭仕直。事變假注書徐美修仕。
정조 4년
徐浩修啓曰。今十二月二十日。都目政事爲之之意。敢啓。傳曰。知道。
정조 4년
李亨元啓曰。以禁衛營御營廳將官來言。今日本營軍兵。日次私習云矣。敢啓。傳曰。知道。
정조 4년
傳于李亨逵曰。侍衛軍兵毛具。
정조 4년
假注書望。姜彙鈺汰去。代以趙興鎭爲假注書。
정조 4년
徐有防。以禮曹言啓曰。來正月初八日。社稷祈穀祭親行時。省牲省器之節。依例以親臨磨鍊擧行乎。敢稟。傳曰。當躬行矣。
정조 4년
徐有防。以實錄廳郞廳。以摠裁官意啓曰。本廳纂修郞廳李夔。親病猝重。勢難强令察任。今姑減下。其代以兵曹正郞姜差下。纂修堂上旣已加差。前正言李東稷洪履健。纂修郞廳差下。使之察任。何如。傳曰。允。
정조 4년
吏曹口傳政事。兼實錄編修官三單。姜李東稷洪履健。
정조 4년
兵曹口傳政事。副司果洪履健李東稷。
정조 4년
李亨元。以義禁府言啓曰。副司果李福徽李宗燮等。下義禁府推考事。傳旨啓下矣。李福徽時在京畿坡州地。李宗燮時在慶尙道靑松地云。依例發遣府羅將。竝拿來。何如。傳曰。待待命拿囚。
정조 4년
又以義禁府言啓曰。時囚罪人朴宗郁。原情公事判付內。前兵使申大謙。拿問處之。此囚姑爲保放。以待結末事。判下矣。申大謙今方待命。卽爲拿囚。朴宗郁依判付。姑爲保放之意。敢啓。傳曰。知道。
정조 4년
又以義禁府言啓曰。張彦績尹履𥛚等。原情公事判付內。日寒如此。依本律勘處。今日內放送後草記。崔昌熙徐昇修等。議處公事判付內。依張彦績等。今日內照律。而先放送後草記事。判下矣。張彦績尹履𥛚等段。漢城府啓辭內。今番氷役。別無大段弊端。而西部新水鐵里契氷丁當納。爲一百四十餘馱。而只納若干馱後。氷所書員與內所監捧員役輩。私自符同。虛出尺文。以盡捧樣欺瞞。內外紫門官員。偸食馱價。莫重御供之氷。奸濫吏輩之幻弄。萬萬痛駭。該監官員之不能覺察。難免其責。拿問處之罪。崔昌熙徐昇修等段。氷政飭敎。何等截嚴。而不善擧行。已涉無狀兺不喩。咫尺前席。擧措之無形。尤極可駭罪。取考律文。則大明律不應爲條。有曰凡不應得爲而爲之。事理重者杖八十。大典推斷條。有曰犯私罪杖八十。奪告身三等。犯枉法受贓外。笞杖竝收贖云矣。張彦績尹履𥛚崔昌熙徐昇修等。各杖八十收贖。奪告身三等。放送之意。敢啓。傳曰。知道。如有功議。各減一等。
정조 4년
鄭志儉。以義禁府言啓曰。張彦績尹履𥛚崔昌熙徐昇修等。杖八十收贖。奪告身三等事。照律草記。如有功議。各減一等事。批下矣。尹履𥛚九代祖士昀。佐理功臣云。功減一等。杖七十收贖。奪告身二等。而張彦績崔昌熙徐昇修等。無功議云矣。敢啓。傳曰。知道。
정조 4년
司諫沈命德。應敎朴天衡。掌令金光岳朴聖泰。持平鄭益祚。獻納安廷玹。校理朴天行。副校理趙鼎鎭柳孟養。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中道付處。措辭見上答三司曰。不允。司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。掌令朴聖泰啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴問。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第五件六件事。亟停勿煩。正言李兢淵啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣爲奴罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請前判書李溎。亟施島配之典。請具庠。設鞫嚴問。依律處斷。請趙宗鉉。亟施絶島定配之典。措辭見上答院曰。不允。第九件第十六件事。亟停勿煩。
정조 4년
庚子十二月十六日。兼春秋朴行淳。義禁府啓目。洪忠前兵使申大謙。因傳敎拿處啓。傳曰。使之拿問。出於覈處之意。無論事之是非。師律所在。莫嚴者體貌是如乎。借令朴宗郁之供。眞有信然者是良置。兵使所失。元不大段兺除良。況旀本事委折。如彼其矛盾是隱則。更無可問之端是遣。當初狀啓之不能別白。亦由過加畏愼。未諳格例之致。申大謙卽爲放送爲旀。至如宗郁段。渠以幺麽武弁。敢生自明之計。噴爲說。張皇納招者。揆以法綱。萬萬猥越。差待日暖。還囚後勘律爲良如敎。
정조 4년
庚子十二月十六日巳時。上御宣政殿。儒生殿講入侍時。都承旨徐浩修。左承旨李亨逵。右承旨徐有防。左副承旨李亨元。右副承旨金宇鎭。同副承旨鄭志儉。注書金載瓚。假注書姜彙鈺。記事官金廷龍李集斗。右議政李徽之。禮曹參判鄭元始。行副司直趙時偉。副修撰徐鼎修。修撰金翊休。以次進伏訖。浩修啓曰。兵曹判書李性源。旣入闕中。兼帶弘文提學。不爲肅謝。事體誠極未安。推考警責。何如。上曰。依爲之。卽爲牌招。可也。出擧條有防啓曰。試官金熤。旣無情勢。而無端懸頉。屢度催促。不爲入來。事體所在。誠極未安。推考警責。卽爲牌招。何如。上曰。依爲之。出擧條仍命曰。禁府開坐。今日內爲之。同義禁李𡊠。承命出去。上曰。儒生進講。生員金載璜等。以次進講詩傳。上曰。行列字旣同。玉字邊亦同。講生與注書爲族乎。載瓚曰。爲族與否。曾未知之矣。上曰。試官金熤。從重推考。牌招。出榻敎仍命賤臣曰。牌去來催促。賤臣承命出。分付。上曰。諸儒生皆退待。而殿廷則只以三人輪次待令。有防承命。分付。上曰。試官朴祐源。牌去來催促。賤臣承命出。分付。上曰。不必擇籤出大章。只從出籤而書出也。徽之曰。只恐無講者便誦矣。上曰。儒生進講之際。之次儒生。預爲呼名。待令殿下。使之連續進講也。賤臣奏栍。旣多違例。書冊亦復躪越。且呼名之節。不能趁次擧行。上曰。責以難事。而或有錯違。猶之。可也。以次呼名。有何難事。不善擧行。今乃如是。當該注書。事過後汰去。生進中無一人能誦者。上曰。於古則能誦一經之士多矣。而今無一人能誦者。誠爲慨然矣。幼學姜德恒進講。上命誦六義。德恒不遵上敎。直誦釋音。上命停擧。幼學金相五進講。誤讀講章。上曰。注書誤書乎。講生誤讀乎。有防曰。注書誤書矣。上曰。獨當書出。注書亦何堪耶。旣已收栍。卽當從栍。而講生則公罪矣。當該注書推考。仍命書傳敎曰。試官金熤。牌望勿施。更爲牌招。出榻敎幼學李思謙。曲拜後不遵楹外進伏。直趨過榻前。上曰。此是注書。不能指揮之致。當該注書汰去。其代。卽爲差出。仍命吏曹判書李衍祥曰。都政必於二十三四日前。從速爲之也。徽之進伏啓曰。此全羅監司徐有隣狀啓也。以爲禁禦軍上番時。兵使親點上送。而今年兵使之遞易頻數。沿路受弊不些。來月十五日禁衛軍調點。以全州營將。依近例代行事。令稟旨分付矣。上番軍之兵使親點。自是規例。而近多有因道臣狀請。許令營將代點者。朝家蓋恤沿邑廚傳之弊也。今此道臣之請旣如此。依狀聞許施。何如。上曰。依爲之。出擧條仍命少退。諸臣以次退出。食頃。諸臣更爲入侍。上命書傳敎曰。旣無自劃之義。則屢入闕中。兼帶文任。無意肅命。事體所在。寧不寒心。藝文提學金熤。從重推考。申飭行公。出榻敎浩修進伏啓曰。藝文提學金熤。旣以試官入侍。親承前席飭敎。肅拜單子。終不來呈。事體誠未安。推考警責。卽爲牌招。何如。上曰。依爲之。出擧條仍命書傳敎曰。藝文提學金熤。更爲牌招。出榻敎浩修進伏啓曰。藝文提學金熤牌不進推考傳旨。當爲捧入。而飭敎之下。又復違牌。事體萬萬未安。從重推考。更爲牌招。何如。上曰。依爲之。出擧條仍命書傳敎曰。藝文提學金熤。從重推考。更爲牌招。出榻敎儒生進講畢。幼學尹久東。以略居首。上曰。藝文提學金熤。再牌望勿施。牌去來催促。出榻敎徽之進伏啓曰。邊地守令。未準朔前。不得圖遞。曾有筵稟定式者。而向日兵批政目中。白翎僉使李健秀。移拜五衛將。健秀赴仕日子。不過十餘朔。無端內遷。卽是圖遞。此必是該堂未能詳知定式之致。兵曹判書李性源推考。此後申飭。依定式擧行。何如。上曰。依爲之。出擧條仍命退。諸臣以次退出。
정조 4년
行都承旨徐浩修坐。左承旨李亨逵坐直。右承旨徐有防坐。左副承旨李亨元坐直。右副承旨金宇鎭坐。同副承旨鄭志儉坐。注書金載瓚仕一員未差。假注書趙興鎭仕直。事變假注書徐美修仕。
정조 4년
傳于李亨元曰。都承旨入侍。
정조 4년
傳于徐有防曰。左承旨右副承旨。率童蒙敎官及訓下童蒙入侍。
정조 4년
徐有防啓曰。觀象監官員金道淳。以栗木斫伐後。入來肅拜單子入啓之後。肅拜已下。而終不入來。萬萬駭然。令攸司從重科治。何如。傳曰。允。
정조 4년
傳于徐浩修曰。大司憲前望單子入之。以李𡊠落點。
정조 4년
傳于李亨元曰。京畿監司。明朝來待。
정조 4년
李亨逵。以武臣堂上祿試射差備官。以試官意啓曰。今日試射時。折衝趙東準。柳葉箭邊二中。騎芻一次。以矢數計之。則雖未滿四中。騎芻例有倍劃之規。勿爲罷職。扈衛別將折衝魚道采。折衝金在欽。內禁衛將折衝李禹鉉。御營廳千摠折衝金衡柱。嘉義李燁。折衝金兌文。內禁衛將折衝許𣷯。折衝李夏大。羽林衛將折衝吳載衡等。俱未滿四中。竝依承傳罷職。何如。傳曰。允。向有申飭。而卿等又能戢察。有此草記。殊可嘉也。然今日嚴沍。挽近所無。雖以祿試射之故。不命停止。而如許風寒。未滿矢數。無或怪也。其在弛張之道。合施闊狹之政。亦不害爲綜實之一端。今番則未滿四矢武士。以推考捧傳旨。以此令諸武弁知悉。後朔則另加惕念。使之必也準式應射。
정조 4년
徐有防。以宗簿寺官員。以提調意啓曰。璿源譜略誤印處。今已修正印出矣。奉安日字。令日官推擇。則今月十八日爲吉云。以此日本寺堂上郞廳。具儀仗鼓吹。陪進于仁政殿。與承旨請承傳色。捧入御覽還下後。仍與奎章閣堂郞。陪詣奉謨堂。卽爲改張奉安。而閣內凡節。令本閣依例擧行。本寺奉安件。亦爲一體改張。而外四處璿閣奉安。待明春擧行。頒賜件。亦依例收聚。改張還給。何如。傳曰。允。
정조 4년
李亨逵。以兵曹言啓曰。拆見各衙門及諸道褒貶啓本。則禁衛營哨官金就南。以射忽屢中爲目。則宜置下考。而置諸中考。統制使徐有大啓本。則彌助項僉使朴興世。以胡不如始宜勉其終爲目。則宜置下考。而置諸中考。平安兵使李漢昌啓本中。車嶺僉使朴文漢。以非無勤幹其奈不愼爲目。則宜置下考。而置諸中考。慶尙左水使金海柱啓本中。開雲浦萬戶崔仁得。以前有受警近無顯疵爲目。則宜置中考。而置諸上考。竝致勤點下。三陟營將李壽弘。以海怨何多爲目。則宜置下考。而置諸中考。殊無嚴明殿最之意。崔仁得依定式中考施行。李壽弘金就南朴興世朴文漢。竝以下考施行。各該道帥臣。旣自政院察推勿論。北兵使具明謙啓本。則訓戎僉使金纘勳之纘字。以讚字誤書。莫重啓本。其所不審。殊涉未安。具明謙推考警責。何如。傳曰。允。
정조 4년
又以兵曹言啓曰。開雲浦萬戶崔仁得。連二等褒貶居中。依例罷黜。何如。傳曰。允。
정조 4년
司諫沈命德。應敎朴天衡。掌令金光岳朴聖泰。持平鄭益祚。獻納安廷玹。校理朴天行。副校理柳孟養趙鼎鎭。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件第七件事。亟停勿煩。持平鄭益祚啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。亟令王府。設鞫嚴問。依律處斷。請海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫得情。措辭見上答府曰。不允。第五件六件事。亟停勿煩。正言洪文泳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請前判書李溎。竝施島配之典。請具庠。設鞫嚴問。依律處斷。請趙宗鉉。亟施絶島定配之典。措辭見上答院曰。不允。第九件十六件事。亟停勿煩。
정조 4년
庚子十二月十七日。兼春秋朴行淳。刑曹啓目。僞寶罪人金龍河。嚴刑取服。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人白占卜。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。僞寶罪人金奉鎭。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。僞寶罪人朴𤩕。嚴刑輸款。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人李光點。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人張漢福。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人安宗玄。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人金龍大。嚴刑輸情。何如啓。傳曰。更加嚴刑。期於得情爲良如敎。
정조 4년
刑曹啓日。僞寶罪人吳彦邦。嚴刑輸款。何如啓。傳曰。更加嚴刑。期於得情爲良如敎。
정조 4년
刑曹啓目。殺獄罪人朴世根。嚴刑得情。何如啓。傳曰。更加嚴刑。期於得情爲良如敎。
정조 4년
刑曹啓目。僞寶罪人朴聖樑。嚴刑取服。何如啓。傳曰。更加嚴刑。期於得情爲良如敎。
정조 4년
刑曹啓目。盜印罪人金廷周。加刑啓。傳曰。更加嚴刑。期於得情爲良如敎。
정조 4년
刑曹啓目。殺獄罪人梁季乭。加刑得情。何如啓。傳曰。更加嚴刑。期於得情爲良如敎。
정조 4년
刑曹啓目。罪人李千奉。加刑輸款。何如啓。傳曰。更加嚴刑。期於得情爲良如敎。
정조 4년
庚子十二月十七日初更三點。上御誠正閣。左副承旨入侍時。左副承旨李亨元。假注書趙興鎭。記事官金廷龍李集斗。以次進伏訖。上曰。前行吏曹堂上。不得抄啓於巡將乎。亨元曰。雖無的知。第前行吏曹堂上。如無罪名。則擧皆有實職。故似不入於抄啓矣。上曰。前行吏曹堂上。不得抄啓於巡將。如無可據文字。卽爲加抄以入事。分付兵曹。亨元曰。今月二十日都目。以親政事。命下矣。處所以何處擧行乎。上曰。宣政殿爲之。可也。命書傳敎曰。大司憲聞有實𧏮云。許遞。前望單子入之。以前承旨宋煥億禁推傳旨。命書傳敎曰。旣示飭意。何必置對。今番姑爲分揀。上曰。左承旨入侍。賤臣承命出。與左承旨李亨逵。偕入進伏。上曰。承旨之登科。幾至三十年。而承旨同榜。亦有已經一品之人矣。亨逵曰。然矣。仍命亨元書傳敎曰。位著不徒不成樣。多年近密。熟知綜密。況榜中人。至卿月。則此人沈屈。可推而知。左承旨李亨逵。同義禁除授。又命書傳敎曰。新除授同義禁李亨逵。牌招察任。上曰。金圈覓置乎。亨逵曰。臣以百不肖似之人。所經之職。已極於涯分。而又伏蒙萬萬格外之恩於前席。惶隕之極。不知死所矣。上曰。斯速退去。肅拜單子入之。命退。承史以次退出。
정조 4년
庚子十二月十七日辰時。上御誠正閣。右承旨入侍時。右承旨徐有防。記事官金載瓚金廷龍李集斗。以次進伏訖。上曰。昨夜以司謁問于政院曰。司謁之口傳下敎。則司謁不能口誦。袖藏暗草。誦傳承旨。則承旨援筆受書。固是自來之例。而至於備忘記。與口傳之敎。事體無異。而備忘則每當下院。承旨不書。而下吏替書。此是謬例。未知始自何時。須卽知入云爾。則承旨只當考出回奏而已。而乃反曰。備忘下者。臣等則每躬親受書云。予甚訝其爲對。三朔內傳敎軸。使之搜入。則何嘗有一張備忘承旨書者乎。承旨之不思遽對。致此大段相左。豈非訝惑者乎。有防曰。昨夜臣則申退。不得參見。而此是昏謬生疎。未及深思。誤以口傳下敎。認作備忘。錯聽而錯對。莫非生疎之致。而臣亦不勝惶悚矣。上曰。以注書點下。吏曹請推承旨。未知於例有之否。有防曰。該曹之請推承旨。卽是前所未聞之擧。臣等方以是相議自處之道。而未及丁當矣。命退。承史以次退。
정조 4년
庚子十二月十七日申時。上御寶慶堂。直提學入侍時。直提學鄭民始。左承旨李亨逵。假注書趙興鎭。記事官金廷龍李集斗。以次進伏訖。民始曰。奉謩閣譜略修整日子。以再明日擧行爲定。而都政相値。歲前似無隙。以歲後擧行。何如。上曰。然則事非急速。以歲後爲之。而不必出傳敎。以口傳擧行。宜矣。上曰。貶目不無一二降黜者。故促命開拆座起矣。昨日吏曹開坼座起。無一降黜者。其或爲無可降黜者而然乎。抑或聞右相之筵奏而不之降耶。或已以點下之多。而銓曹不敢更黜而然乎。然則顧安有吏曹開坼之意哉。銓曹擧行。似未穩當矣。民始曰。臣之意。亦有一二可降者。故開座時。言及於判堂。而判堂之意。則旣多點下。又有大臣分付。不必更爲降黜云。故臣亦不能力勸。承此問備之敎。惶悚極矣。命退。諸臣以次退出。
정조 4년
行都承旨徐浩修坐。行左承旨李亨逵坐。右承旨徐有防坐直。左副承旨柳義養坐直。右副承旨金宇鎭坐。同副承旨鄭志儉坐。注書金載瓚仕一員未差。假注書趙興鎭仕直。事變假注書徐美修仕。
정조 4년
徐浩修啓曰。各道考績時。都事守令。以雙句爲目。察訪以單句爲目。乃是不易之規例。而今秋冬等洪忠監司洪秉纘褒貶啓本。都事宋撤。以佐幕何有。單句爲目。事異常格。實關後弊。開坼之日。所當卽地請推。而矇未覺察。後時陳稟。臣則惶恐待罪。該道臣從重推考。何如。傳曰。卿則勿待罪。道臣推考。
정조 4년
李亨逵啓曰。柑製御題陪往時。弘化正門西挾。除標信開閉事。入侍承旨。親承筵敎。分付兵曹矣。今聞試所承旨言送。則尙不開門。以致遲滯。事之駭然。莫此爲甚。當該騎曺入直堂郞。從重推考。何如。傳曰。允。
정조 4년
柳義養啓曰。合辭方張之時。兩司無詣臺之員。事甚未安。除在外疏批未下外。未肅拜呈告人員。竝卽牌招。何如。傳曰。允。
정조 4년
徐有防啓曰。卽者宗簿寺官員來言。今日璿源譜略陪進事。草記允下。而本寺提調李𡊠。方帶臺職。不得擧行云。莫重進上日字。旣不得進退。則本寺提調。合有變通之道。何以爲之。敢稟。傳曰。雖有臺職。元無不可陪進之例。則如是煩稟。豈不屑越。譜略設廳。如都監之例。都監堂郞。兩司本皆兼帶。況一時陪進乎。煩稟官員。捧現告以入。當該承旨。從重推考。
정조 4년
以二十一日輪對取稟。傳于徐有防曰。二十二日爲之。
정조 4년
傳于柳義養曰。左副承旨入侍。
정조 4년
徐浩修啓曰。京畿監司李鎭衡。依下敎來待矣。
정조 4년
傳于金宇鎭曰。右承旨與玉堂上下番入侍。
정조 4년
傳于李亨逵曰。左承旨率宗廟官員入侍。
정조 4년
徐浩修啓曰。假注書趙興鎭。身病猝重。勢難察任。今姑改差。何如。傳曰。允。
정조 4년
傳于徐浩修曰。承旨前望單子入之。柳義養落點。
정조 4년
徐有防啓曰。藝文提學金熤牌不進推考傳旨。今方捧入。而柑製命下之後。如是違牌。不卽承膺。事甚未安。更卽牌招。以爲同參考試之地。何如。傳曰。允。
정조 4년
傳于徐有防曰。弘文提學。更爲牌招。
정조 4년
傳于李亨逵曰。柑製有命。飭敎之下。何如是屢違。更爲牌招。
정조 4년
以弘文館提學李性源四牌啓辭。傳于李亨逵曰。日已亭午。多士成聚。文任之無情勢無病故。而一日三違。有傷事體。從重推考。更卽牌招。申飭膺命。
정조 4년
傳于徐有防曰。右副承旨持此題。與弘文提學。馳往泮宮。試取以來。
정조 4년
傳于金宇鎭曰。科次入侍。
정조 4년
傳于柳義養曰。憲府書吏。令攸司科治。
정조 4년
吏曹口傳政事。以李亨元爲坡州牧使。
정조 4년
備忘記。坡州牧使李亨元下直。長弓一張。長箭一部。片箭一部。筒兒一個。賜給。
정조 4년
傳于柳義養曰。莫重供辭。豈容如是。當該刑曹堂上推考。待明朝杖問捧供以入。
정조 4년
以濟州牧使狀啓。莫重節果進上。如是代封。而至於小橘。未免闕封。惶恐待罪事。傳于徐有防曰。勿待罪事。回諭。
정조 4년
柳義養。以義禁府言啓曰。今日柑製時。本府都事。皆爲赴擧。武都事一員。本府入直。而當直入直都事。公事回公都事。無以推移。假都事二員。令該曹依例差出。以爲分排之地。何如。傳曰。允。
정조 4년
李亨逵。以兵曹言啓曰。宣薦內禁衛。取才設行事。單子啓下。今日開埸矣。臣旣承牌詣闕。姑爲撤罷。以無故日退行之意。敢啓。傳曰。知道。
정조 4년
庚子十二月十八日午時。上御誠正閣。都承旨右承旨宗廟官員。同爲入侍時。行都承旨徐浩修。右承旨徐有防。假注書趙興鎭。記事官金廷龍李集斗。宗廟直長朴禮源。副奉事金明鎭。以次進伏訖。上命書傳敎曰。弘文提學牌招。又命書榻敎曰。今日柑製時。通方外試取。上命宗廟官員進前。禮源等進伏。上曰。其間廟事。果能修擧乎。禮源曰。廟庭灑掃。守僕受講。盡誠爲之矣。上曰。朔望時雜人攔入。能申禁乎。禮源等曰。臣等各別申飭矣。上曰。廟事修擧。不過灑掃受講門禁。三件事乎。禮源等曰。臣等誠心奉行。今承聖敎。惶恐之極。不知所達矣。命書傳敎曰。向有都政勿序遷之敎。故今日召見。不但閱勤慢。卽欲知其有甚修擧。有甚厘正也。參以敷奏之說。考其奉公之績。皆是徒隷之事。一守僕足矣。安用署官爲哉。論以激勵之政。刋汰之。可也。繼入之人。難保其勝於前官。又其責效之道。在久任見其人。人則勤恪。今番都政出六。廟官本署當窠中。推移陞遷。此乃更觀前頭。論賞罰之意。亦令本署提調知悉。另爲課飭。書訖。命禮源等曰。今番姑爲安徐。而此後又復怠慢。當嚴處矣。命先退。命浩修書傳敎曰。京外殺獄文案。前後何限。而如坡州金鎭夏之所犯。實所罕有。其手勢之至凶。情理之絶悖。姑捨是。烙刑朝家之所禁。此而犯之。難逭重律。況此縛懸樑上。施之灸刑。遍灸臀腿。隨滅隨灸。至於致命之境者。寧不慘酷。凶身旣捕。看證俱備。而爲守令者。乃反偏聽私囑。惟意緩獄。觀於文案業已起疑。而又聞道伯之言。果不爽所料矣。該守令之爲凶身分疏。非止一再云。此等牧吏。豈可貶下而止。坡州前牧使李章漢。爲先拿問定罪。邑是弊邑。豈直剸理。是急此獄。正犯稱以兩班。左請右托。究竟無期。不可不擇其人。該牧使未差之代。令該曹毋論文武。以有氣力人。口傳各別擇差。待下批當日辭朝。有防曰。今日柑製時。藝文提學金熤。一體牌招。同爲考試。何如。上曰。依爲之。又命書傳敎曰。左副承旨許遞。前望單子入之。命退。承史以次退出。
정조 4년
庚子十二月十八日申時。上御誠正閣。科次入侍時。藝文提學金熤。弘文提學李性源。試所承旨金宇鎭。校理朴天行。副修撰徐鼎修。右承旨徐有防。假注書趙興鎭。記事官金廷龍李集斗。以次進伏訖。上命司謁入試券。上曰。弘文提學。躬當主試。善考得人才。似好矣。對讀官天行鼎修。次第讀奏。兩提學盡考後。三天試券。一地試券。二宇試券別置。合考進前曰。此三試最爲近可。而其中二宇所作。頗勝矣。上曰。三試券。以予所見俱是實才。而二宇試券。尤爲善作矣。仍命書等。性源。以此書等後。宇鎭讀奏祕封。上曰。李翼晉誰也。有防曰。前正言羽鎭之弟。而以實才頗得名矣。祕封以次讀奏。上曰。李遇濟誰也。宇鎭曰。弘文提學之甥姪壻也。上曰。科工何如耶。性源曰。百戰之老儒矣。上曰。今番試取。果得實才。良可幸也。性源曰。今日柑製飭諭。何等嚴截。而有一試券。純用臣之宿構。其在正士習杜後弊之道。不可不摘發重勘矣。上曰。爲先勿限年停擧。可也。命書傳敎曰。柑製居首三中進士李翼晉。直赴殿試。之次三下一進士趙學愼。直赴會試。之次生員李遇濟給二分。次上幼學吳明常。進士李長演。幼學安廷鐸。紙筆墨考例施賞。又命書傳敎曰。何必番番申飭。今番任之而已者。意謂或能整齊矣。從後聞之。埸中雜亂。挽近所無。隨從與書冊之狼藉冒禁。已極可駭。而此則猶屬禁亂所之罪。而頒柑之時。懸題之際。士習壞悖。無復餘地。此則果非泮長之責乎。至於埸後收券之塡字待令。意在備預。而過限踰時。屢煩促敎。若此則見今國無法之日。設有意外奸弊。何以防之。以此以彼。大是溺職。大司成金夏材罷職。今日擧行。當該典僕下吏。令攸司嚴加科治。此後復有此等之弊。當隨聞重繩。以此嚴飭本館。又命書傳敎曰。入格儒生明日來待。又命書傳敎曰。以士習。師儒之長。旣被譴罷。則齋任獨可無罰。柑製時。押班齋任竝停擧。命退。諸臣以次退出。
정조 4년
行都承旨徐浩修坐。行左承旨李亨逵坐直。右承旨徐有防坐。左副承旨柳義養坐直。右副承旨金宇鎭病。同副承旨丁範祖未肅拜。注書金載瓚病一員未差。假注書崔守忱仕趙興鎭仕直。事變假注書徐美修仕。
정조 4년
李亨逵啓曰。卽伏見洪忠監司洪秉纘。兵營兵房軍官嚴問取招啓本。則以新兵使不待朝令。不敢替當。徊徨趑趄等語。捧供以聞。毋論監兵營道帥臣。旣已交遞。則前等之未及修啓者。新到者。豈可諉以無朝令。而不爲擧行乎。行査事體。何等嚴重。而以漫漶說去。不爲明白納招者。遽然修啓。事極未安。原啓本還下送。使之改修正上送。該道臣推考警責。何如。傳曰。允。
정조 4년
又啓曰。卽伏見洪忠兵使李得濟。今秋習操試射放改修正上送啓本。則都居末守令。論列措語。只當就事論事而已。而張皇支蔓。殆同査啓。狀聞事體。何等嚴重。而如是猥越。萬萬未安。事係軍務。原啓本不得已捧入。而該兵使從重推考。何如。傳曰。允。
정조 4년
柳義養啓曰。吏曹正郞徐鼎修。旣在闕中。不爲肅謝。直爲出去。事甚未安。推考警責。何如。傳曰。允。特敎申飭之下。不爲肅謝。直爲出去者。事體所在。極爲駭然。然則無郞官而行都政。豈有如許國體。另加嚴飭。肅拜單子。卽爲捧入。
정조 4년
徐浩修啓曰。左承旨李亨逵。疏批已下。卽爲牌招察任。何如。傳曰。允。
정조 4년
柳義養啓曰。禁衛營將官來言。今日本營軍兵。日次私習云矣。敢啓。傳曰。知道。
정조 4년
傳于徐有防曰。入格儒生入侍。
정조 4년
傳于徐浩修曰。吏曹參議前望單子入之。鄭志儉落點。
정조 4년
又傳于曰。吏曹正郞前望單子入之。徐鼎修落點。
정조 4년
又傳于曰。承旨前望單子入之。丁範祖落點。
정조 4년
注書金載瓚病代。以許晊爲假注書。
정조 4년
假注書趙興鎭改差代。以崔守忱落點。
정조 4년
傳于李亨逵曰。官弓等第時。內禁衛閑良李寅植。騎芻三中。兼司僕閑良李遇春。柳葉箭四中。竝依例直赴殿試。內禁衛出身具達遠。騎芻三中。復職調用。
정조 4년
傳于柳義養曰。吏曹正郞徐鼎修。禁推。
정조 4년
又傳于曰。旣示飭意。徐鼎修分揀放送。卽爲謝恩。
정조 4년
慶尙監司趙時俊狀啓。以軍瘼之俯詢。不敢遽爾强對。今姑登聞。稽滯之失。在所難免。惶恐待罪事。傳于李亨逵曰。勿待罪事。回諭。
정조 4년
洪忠兵使李得濟狀啓。以今秋試射放中不中啓本。改修整上送。尙今遲延。惶恐待罪事。傳于李亨逵曰。勿待罪事。回諭。
정조 4년
柳義養。以弘文館言啓曰。本館下番闕直。事甚未安。修撰金翊休。副修撰金履禧。竝卽牌招。以爲推移入直之地。何如。傳曰。允。
정조 4년
徐浩修。以吏曹言啓曰。新除授宗簿寺正李顯永。除拜後過限未肅拜。依例改差。何如。傳曰。允。
정조 4년
又以吏曹言啓曰。繕工監副正金煹。監役官李鼎模呈狀內。俱以身病甚重。勢難察任云。竝今姑改差。何如。傳曰。允。
정조 4년
李亨逵。以兵曹言啓曰。新差大吉號里權管崔時泰老父。今年八十四歲。其在法例。不可離捨遠赴。呈狀乞遞。邊將親年七十五歲以上者。許遞其任。已有定式。依例改差。何如。傳曰。允。
정조 4년
柳義養。以兵曹言啓曰。今十二月二十日文臣朔試射日次。而親臨都目政事相値。不得爲之之意。敢啓。傳曰。知道。
정조 4년
李亨逵。以兵曹言啓曰。慶熙宮衛將韓尙佑。身帶軍門。勢難兩處供職。呈狀乞。遞。改差。何如。傳曰。允。
정조 4년
徐有防。以奉常寺官員。以提調意啓曰。濟州封進十一月令宗廟景慕宮薦新乳柑洞庭橘來到。臣進詣看品。則乳柑元數三百六箇內。五十七個腐傷靡爛。可合薦進者。只是二百四十九箇。全數退送。則越海往返之際。必不免闕封。故宗廟二百三十四箇。景慕宮十五箇。不得已依例推移薦進。而封進官之不謹致察。莫重薦新物種。有此腐傷。以致減數薦新之境者。事體所在。誠極駭然。封進官濟州前牧使金永綬。罷職。何如。傳曰。允。
정조 4년
柳義養。以義禁府言啓曰。坡州前牧使李章漢。拿問定罪事。傳旨啓下矣。李章漢時在任所云。依例發遣府書吏。交代後拿來。何如。傳曰。允。
정조 4년
行左承旨李亨逵疏曰。伏以臣於前席。忽伏承金吾特擢之命。恩言鄭重。逈出常格。怵惕下殿。顚倒歸院。五情震越。雙淚交逬。不知螻蟻賤臣。何以得此於君父也。噫。臣門寒而跡孤。才疎而識短。固不足備數於淸朝百執事之末。而前後踐歷。罔非踰分。況於近年以來。偏被我聖上罔極之恩。旣全保之。又拂拭之。內外除旨。相繼聯翩。而至若銀臺寵命。殆無虛月。耿光之昵近。雨露之淪浹。已四載于玆矣。耿耿寸忱。惟以奔奏殫竭。爲一半分報效之道者。不但臣心之所自矢。庶蒙聖鑑之已俯燭也。分外恩資。是豈臣夢想之所到。而今乃拔之於人生之外。置之於命德之班。乘軒之職。負山之懼。猶屬臣自已分上。而其幸。上而累則哲之明。下而貽朝廷之羞何哉。半夜直中。飭敎連下。雖不得不怵分畏義。章皇出肅。而自顧慙恧。人謂斯何。夤緣冒據。晏然自在。揆以廉防。寧有是理。況承旨之不得兼帶金吾。旣載法典。且有已例。伏乞聖明。諒臣言之非出假飾。念公器之不可徒授。亟命收還臣新除爵秩。仍命選部。照例遞改。以嚴官方。以安私分。千萬幸甚。答曰。省疏具悉。陞資意在。卿其勿辭行公。
정조 4년
庚子十二月十九日辰時。上御誠正閣。右承旨入侍時。右承旨徐有防。假注書趙興鎭。記事官金廷龍李集斗。以次進伏訖。上曰。昨日弘文提學所奏擧條。出朝報班示中外。使儒生不無知之。俾無更爲用同之地。可也。有防曰。日前儒生。殿講後旣無通栍。則粗以上抄出。考例施賞之敎。臣旣親承。而全然忘却。傳旨尙未捧納。萬萬惶悚矣。上曰。斯速出去。捧傳旨。宜矣。上曰。吏兵曹小官案。從速修整以入事。分付。命退。承史以次退出。
정조 4년
庚子十二月十九日未時。上御春塘臺。入格儒生入侍時。右承旨徐有防。假注書趙興鎭。記事官金廷龍李集斗。入格儒生李翼晉趙學鎭李遇濟。以次進伏訖。上曰。入格儒生進前。翼晉等進前。上曰。爾之前日所做表。爲幾首乎。翼晉曰。未滿七百首矣。上曰。七百首豈不多耶。學鎭進前。上曰。所工爲幾許耶。學鎭曰。姑未滿數百矣。遇濟進前。上曰。爾之年幾老矣。前後所作。爲幾許乎。遇濟曰。雖未的知。似不下千首矣。上曰。壯矣。命賜翼晉遇濟紙筆。製進表長句。翼晉奉紙筆。卽爲書呈曰。讀書螢窓。從事蟲篆。百無一技。徒慙白面之疎儒。四解三魁。猥忝黃甲之嵬選。肆當十二月之序。獲叨第一人之名。八載儷工。敢曰勤苦之致。一朝恩擢。罔非造化之私。不圖叨待之餘。更荷命賦之諭。半生摘句。空慙黔驢之才。數步成文。安有倚馬之藝。遇濟亦書呈曰。玆蓋伏遇主上殿下。菁莪造士。雨露無偏。一弛一張。竝行文武之道。四聰四目。恒軫開廣之謨。遂令鴑姿。亦被鴻渥。臣敢不俯竭微悃。仰答殊恩。釋褐登朝。縱乏觀國之譽。補袞盡職。庶殫報君之忱。命有防讀奏。有防讀奏。上曰。俱是實才。而翼晉之作。尤工於儷文矣。命退。命書傳敎曰。大政隔日。銓曹堂郞。不可不備員。參議正郞。前望單子入之。命退。承史以次退出。
정조 4년
行都承旨徐浩修坐。行左承旨洪檢坐。行右承旨李亨逵坐。左副承旨徐有防坐直。右副承旨金宇鎭坐直。同副承旨鄭志儉坐。注書金載瓚病一員未差。假注書李集斗仕姜世鷹仕直。事變假注書徐美修仕。
정조 4년
藥房提調臣金華鎭。左副承旨臣柳義養啓曰。節屆隆冬。寒事甚緊。伏未審日間。聖體。若何。今日臣等率諸御醫入侍。詳察聖候爲宜。王大妃殿症候。益有差勝之節乎。惠慶宮氣候。何如。中宮殿氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。待後日次入侍。王大妃殿惠慶宮中宮殿。藥房口傳問安。答曰。知道。
정조 4년
李亨逵。以都摠府言啓曰。今日入直內三廳。武兼禁軍及軍兵等。當爲中日習射。而親臨都政相値。不得爲之之意。敢啓。傳曰。知道。
정조 4년
傳于徐造修曰。都日政詣閤。
정조 4년
許晊陞六代。李集斗爲假注書。崔守忱陞六代。姜世鷹爲假注書。
정조 4년
承旨前望單子入之。洪檢鄭志儉落點。
정조 4년
大司成前望單子入之。鄭民始落點。